./data/stoa0275/stoa006/stoa0275.stoa006.opp-lat1.xml
Tertullian
Aiunt enim Marcionemnon tam innovasse regulam separatione legis et evangeliiquam retro adulteratam recurasse  O Christe, patientissime domine,qui tot annis interversionem praedicationis tui sustinuisti, donecscilicet tibi Marcion subveniret! Nam et ipsum Petrum ceterosque,columnas apostolatus, a Paulo reprehensos opponunt quod non recto pede incederent ad evangelii veritatem , ab illo certe Pauloqui adhuc in gratia rudis, trepidans denique ne in vacuum cucurrissetaut curreret, tunc primum cum antecessoribus apostolis conferebat Igitur si ferventer adhuc, ut neophytus, adversus Iudaismumaliquid in conversatione reprehendendum existimavit, passivumscilicet convictum, postmodum et ipse usu omnibus omnia futurus, ut omnes lucraretur, Iudaeis quasi Iudaeus, et eis qui sub legetanquam in lege, tu illam solius conversationis, placiturae posteaaccusatori suo, reprehensionem suspectam vis haberi etiam de praedicationiserga deum praevaricatione  Atquin de praedicationis unitate,quod supra legimus, dextras iunxerant, et ipsa officii distributionede evangelii societate condixerant, sicut et alibi  Sive ego, inquit, sive illi, sic praedicamus  Sed et si quosdam falsos fratres irrepsisse descripsit, qui vellent Galatas ad aliud evangelium transferre,ipse demonstrat adulterium illud evangelii non ad alteriusdei et Christi fidem transferendam, sed ad disciplinam legis conservandamhabuisse intentionem, deprehendens scilicet illos circumcisionemvindicantes et observantes tempora et dies et menseset annos Iudaicarum caeremoniarum, quas iam exclusas agnovissedebuerant, secundum innovatam dispositionem creatoris olim dehoc ipso praedicantis per prophetas suos  Ut per Esaiam, Vetera transierunt, inquit, ecce nova, quae ego nunc facio; et alibi, Et disponam testamentum, non quale disposui ad patres vestros, cumillos eduxissem de terra Aegypti  Sic et per Hieremiam, Renovate vobis novamen novum, et circumcidimini deo vestro, et circumcidiminipraeputia cordis vestri  Hanc ergo circumcisionem iamsistens apostolus et hoc novamen illas quoque vetustates caeremoniarumdissuadebat, de quibus idem conditor earum quandoque cessaturis profitebatur, per Osee, Et avertam omnes iocunditates eiuset dies festos eius et neomenias et sabbata et omnes caeremonias eius  Sic enim per Esaiam, Neomenias vestras et sabbata et diemmagnum non sustineo, ferias et ieiunium et dies festos vestros oditanima mea  Quod si et creator omnia haec iam pridem recusaverat,et apostolus ea iam recusanda pronuntiabat, ipsa apostolisententia consentanea decretis creatoris probat non alium deum abapostolo praedicatum quam cuius decreta cupiebat iam agnosci, falsoset apostolos et fratres notans in hac causa, qui evangeliumChristi creatoris transferrent a novitate praenuntiata a creatore advetustatem recusatam a creatore